DECIZIA COMISIEI
din 9 ianuarie 2007
de adoptare a listei inspectorilor comunitari și a mijloacelor de inspecție comunitare în temeiul articolului 28 alineatul (4) din Regulamentul (CE) nr. 2371/2002 al Consiliului privind conservarea și exploatarea durabilă a resurselor piscicole în cadrul politicii comune în domeniul pescuitului
(2007/166/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului (1), în special articolul 28 alineatul (4),
având în vedere lista inspectorilor comunitari și a mijloacelor de inspecție comunitare desemnate de către statele membre,
întrucât:
(1)
Articolul 6 alineatul (2) din Regulamentul (CE) nr. 1042/2006 al Comisiei din 7 iulie 2006 de stabilire a unor norme detaliate de punere în aplicare a articolului 28 alineatele (3) și (4) din Regulamentul (CE) nr. 2371/2002 al Consiliului privind conservarea și exploatarea durabilă a resurselor piscicole în cadrul politicii comune în domeniul pescuitului (2) stabilește că, pe baza notificărilor din partea statelor membre, Comisia va adopta până la 31 decembrie 2006 o listă a inspectorilor comunitari, a navelor și a aeronavelor de inspecție și a altor mijloace de inspecție comunitare autorizate să desfășoare inspecții în conformitate cu articolul 28 alineatul (4) din Regulamentul (CE) nr. 2371/2002.
(2)
Este necesar, prin urmare, să fie adoptată lista inspectorilor comunitari și a mijloacelor de inspecție comunitare prevăzute la articolul 28 alineatul (4) din Regulamentul (CE) nr. 2371/2002.
(3)
Măsurile prevăzute în prezentul regulament sunt în conformitate cu avizul Comitetului pentru pescuit și acvacultură,
DECIDE:
Articol unic
Lista persoanelor și a mijloacelor de inspecție cuprinsă în anexă se adoptă drept lista inspectorilor comunitari și a mijloacelor de inspecție comunitare autorizate să desfășoare inspecții în temeiul articolului 28 alineatul (4) din Regulamentul (CE) nr. 2371/2002.
Adoptată la Bruxelles, 9 ianuarie 2007.